Man se liggaam buite lykshuis gestortArgieffoto Die liggaam van ŉ man is uit ŉ lykshuis in Ratanda naby Heidelberg in Gauteng verwyder en buite die gebou gestort, het die polisie gesê. “Werknemers van die lykshuis het Saterdagoggend ontdek iemand het by die perseel ingebreek,” het lt. Kay Makhubela, woordvoerder van die polisie, gesê. “Een liggaam is gesteel en buite die gebou geplaas.” Die polisie ondersoek ŉ saak van sakeroof. Niemand is nog in verband met die voorval in hegtenis geneem nie. Die polisie probeer bepaal of enige liggaamsdele uit die lykshuis verwyder is. Volgens Makhubela het die begrafnisondernemer versoek dat sy maatskappy se naam nie bekend gemaak moet word nie. Bron: Jenni Evans News24